מונדו

## דמויות קשורות

### משפחה

הארי מיקלוביץ' (בן מאומץ), ג'סיקה מיקלוביץ' (בת מאומצת), ג'וני מיקלוביץ' (נכד מאומץ)

### חברים

מוציקי, הפרופסורים, אוסוולד, אלויס, מיקיאוולי, ד"ר אנטרבי

### אויבים

החבורה, ד"ר אנטרבי (לשעבר), המיקשמר (לשעבר), אנג'ליקה (לשעבר), הרברט שלוק, ג'יימס מיקמוק, הרוח החופשית, איגוד הרשעים, מנדליסטי, סילוור, מונדו (107), דרקסלי, זושה, הזאב, מאיה מיקמוק (106)

## הופעה

### הופעות נוספות

בורחים רחוק, המונדואים באים, מי סגולה, עתיד סגול, נקמה אפלה, סיפורים מסביב למדורה, אוצר לדורות, הפרופסורים, אלויס ומונדו, הרוח החופשית, מיקליק: הרפתקת סולו, אלויס ומונדו 2, אלויס ומונדו 3, אנטרבי: הרפתקת סולו (פלאשבק), מפאנה: הרפתקת סולו (פלאשבק), ליגת טינטאון 4, אמ: הרפתקת סולו, ז'אנג'ליקה, אלויס ומונדו 4, המשבר האחרון

מונדו הוא חבר עיריית מיקמק-סיטי של יקום 106 ולימים ראש העיר.

## היסטוריה

### רקע

מונדו נולד בדומה לשאר המינימיקים, בכוכב המינימיקים. עם זאת, הביצה שלו הייתה מקולקלת מה שפגם במבנה גופו והעניק לו מראה ייחודי. מונדו הגיע למדבר. בהמשך, הכיר את גברת מיקיאוולי והפך למשרתה הנאמן. לאורך השנים מונדו ניסה לעזור לה להשתלט על העיר, אך השניים נעצרו על ידי החבורה.

### גיבור לראשונה

בדצמבר 2014, מונדו ניפגש עם דוקטור הנרי אנטרבי בסמוך למיקפה. האחרון התקין עליו מכשיר ציטוט בניסיון להדיח את מיקיאוולי (אז ראשת העיר). מונדו גילה שהדוקטור מתכנן לכלוא את תושבי העיר בטכנולוגית הדרואידים. מוציקי נרתם לעזרתו, אך השניים נכלאו על ידי הדוקטור כשחקרו את מפעל הייצור של הדרואידים.

מוציקי ומונדו הצליחו להימלט ממפעל הדרואידים בעזרת תחפושות והתחבאו בביוב. שם את פגשו את לוסי שנמלטה גם היא מהדוקטור לאחר שחשפה את תוכניותיו. לוסי הציגה בפניהם את מייק וברנדון והחמישה תיכננה להשתמש במונדו כפיתיון, אך נכשלו ונעצרו על ידי המיקשטרה. עם זאת, מוציקי הצליח להימלט ולכבות את המצלמות בבית-הכלא כך שהנותרים יימלטו. הצוות נפגש במסעדת פארק המים, מה שהתגלה כמלכודת על ידי ד"ר אנטרבי שצוטט להם.

בזמן שהם קשורים, מוציקי מגלה בטעות שהתגובה של דרואיד לגלידה משחררת את מיקי, אחות של מייק, מהשפעת הטכנולוגיה. האח התאום של מייק, מייקל, מגיע לעזרתם והם משחררים את כל התושבים מהדרואידים על ידי השלכת גלידה על העיר מכדור פורח, מה שמוביל למעצרו של ד"ר אנטרבי.

### נמלט עם מיקיאוולי

כמה חודשים לאחר מכן, מונדו ומיקיאוולי נתקלים בספינה קטנה בזמן שהם בשיט. הם מוצאים בה את הפושע הנמלט צ'ארלס ויזיקטון אך האנייה מתחילה לטבוע. השלושה נמלטים יחד עם חייל מיקשמר והרופא ד"ר דולטון. צ'ארלס נחטף על ידי תמנון, והיתר מגיעים למעבדת החוף של הפרופסורים (סקופופו מיקליק, מיקסבא מוק ומיקמונד פרויד). בעזרת הצוללת של השלושה, הם מחלצים את צ'ארלס ומגיעים ליער. המכשף אוסוולד, שמיודד עם מונדו, שולח אותם בחזרה אל העיר אך שם הם נתפסים.

### אימוץ משפחתו

מתברר שד"ר דולטון הוא אנטרבי בתחפושת, שמתכנן לשתלט בשנית על העיר בעזרת דוג-בוטים. מונדו ומיקיאוולי נעזרים בפרופסורים, שמציעים לשכפל את ג'סיקה, הארי וג'וני מיקלוביץ' שנפגמו בניסוי שערכו וקיבלו מוטציות דומות לשל מונדו. המונדואים גוברים על הדוג-בוטים ואנטרבי נכלא. מונדו מתיידד עם משפחת מיקלוביץ' ועובר לגור איתם במבנה ביוב.

### זיהום המים במיקמק-סיטי

באותה השנה, מונדו מרגיש ריחוק ממשפחתו ומבקש מפרופסור מיקליק שיקוי שיהפוך אותם למונדואים בצורה מלאה. הוא מתחרט, ומרוקן בביוב את השיקוי שמזהם את מאגר המים של מיקמק-סיטי. המים בכל העיר הופכים לסגולים ובהמשך גורמים למיקמקים שנחשפו אליהם לאבד את דעתם. מונדו מגייס לעזרתו את המשפחה, את מוציקי ואת הפיה וונדה. הצוות מפוצץ את מאגר המים מה שגורם למים המזוהמים להתאדות ולכל התושבים להיחשף אליהם. בעזרת מטהר האוויר של מיקיאוולי מונדו והיתר מטהרים את האוויר והמיקמקים חוזרים לעצמם לאחר שמקבלים תרופה ממיקליק והכל בא על מקומו.

### המאבק באנג'ליקה הרוח

בקיץ 2015, מונדו מגלה שישנה מפקדה סודית מתחת לביתו, ששייכת למיקליק ולפרופסור קרול פרוינד, אחותו של מיקמונד. השניים מגלים לו שהם חלק מארגון יונייטד יחד עם מפאנה, המינימיק של קרול. כאשר חבריו של מונדו מארגנים לו מסיבת יום-הולדת, אנג'ליקה מופיעה על דלת ביתו והופכת את מונדו, ג'וני, אוסוולד ופינקי למינימיקים. בעזרת סוכנת יונייטד ואחותה של מיקיאוולי, דיאנה מיקיאשווילי, הם מגלים שאנג'ליקה מתכננת לנקום במינימיקים. הם טסים לחלל כדי למנוע ממנה לשגר את המטאור בחזרה לשם. מונדו מצליח לשכנע את אנג'ליקה לוותר על הנקמה, מה שעוזר לה להשתחרר מהרוח שהשתלטה עליה.

### המאבק בהרברט שלוק

כעבור שנה, מונדו נופש עם משפחתו בדרום אפריקה, שם הוא פוגש את הרברט שלוק. בשובו למיקמק-סיטי, הרברט מתגלה בתור המפקח על התברואה במיקמק-סיטי שמבקש לפנות את ביתו של מונדו. מונדו מתנגד ונכלא על ידי הרברט, שמספר כי ברצונו להשיג את האוצר מתחת לבית כדי לקנות את העיר ולהשתלט עליה. מונדו משוחרר על ידי המיקספינקס ויחד עם הגמדון, דרו, ברד, קרול ומפאנה הם עוצרים את הרברט.

### חבר מיקום אחר

ב2017, מונדו בטעות מציף את בית-העירייה אך מציל את מיקיאוולי וזוכה לכבוד. לאחר מכן הוא פוגש את אלויס מיקמוק, שמספר כי הגיע מיקום אחר. הוא מבקש את עזרתו בלכידת הנבל ביירון שגם הגיע מיקום 107. מיקיאוולי נחטפת להר הגעש והשניים משחררים אותה בעזרת מוציקי. מיקיאוולי פוגשת בביירון, שמספר כי החוטף הוא המועמד לשעבר לראשות העירייה ג'יימס מיקמוק, שמתכוון לנקום במונדו לאחר שליגלג עליו במסע הבחירות של 2014. ג'יימס לוכד את מונדו ומתכנן למחוק אותו מהזיכרון של כל תושבי העיר. אלויס מגיע אך מתברר שג'יימס אילץ אותו לסייע לו, בטענה שהוא מחזיק בבני משפחתו. כשהדבר מתגלה כשקר, אלויס מציל את מונדו וג'יימס נלכד.

### המסע להר הגעש

כשנה לאחר מכן, המיקשמר וארגון גיבורי העל חוקר את מונדו ואת חבריו בקשר לשוד לכאורה ביצע בהר הגעש. מוציקי, מיקליק, מיקיאוולי והחוקר ניפציק פיקלבוץ מצטרפים אליו למסע בהר הגעש כדי לחקור את הפשע. החמישה בצירוף ג'וני שהוחבא בשק של מיקליק, נכלאים על ידי חברי איגוד הרשעים שמשחררים את הרוח החופשית בטקס. הרשעים מקבלים בתמורה את כוחות הדרגות של ההר, אך מנוטרלים על ידי הפסלים שהצוות מוצא. מונדו, המכשף, מיקליק וניפציק נאבקים ברוח החופשית ומצליחים להביס אותו בעזרת גיבור-העל ז'אן, עם כי מיקליק והמכשף משתגרים ליקום אחר.

### שלטון מנדליסטי

בסוכות תשע"ט, מונדו מארח בסוכה שלו מספר חברים והם צופים בשיגור חללית M1 למאדים. כמה ימים לאחר מכן, מונדו מבקר בתחנת החלל ומגלה מסר מצוות החללית על כך שאישתו של אלויס, מאיה, נמצאה בחלל. הזוג מתאחד, אך המסר מגיע גם לאחותה של מאיה, המכשפה מנדליסטי. היא מגיעה עם עוזריה ליקום 106 ולוכדת אותם. המכשף סוקרטס שולח את מוציקי בעזרת פורטל ליקום 107, כדי לקרוא לעזרה. חברי ליגת-טינטאון מגיעים ליקום ומתאחדים עם מונדו והשאר שהצליחו לברוח ממנדליסטי. הם מתאספים בבית של מונדו, אך מנדליסטי טומנת להם מלכודת ועוצרת את כולם מלבד אלויס ומונדו.

הפרופסורים מצילים את אלויס ומונדו בעזרת המטוס של יונייטד, שם הם מקבלים קריאת מצוקה מג'וני, מה שמתגלה בתור מלכודת נוספת. מיקי נימפטון משחרר אותם, כולם מתאספים ובעזרת גביש שהפרופסורים מצאו משיבים את המכשף לאחר שנמחק על ידי מנדליסטי. הוא מסייע להם ללכוד את מנדי בריק היקומים ומונדו ניפרד מאלויס שחוזר עם הליגה ליקום 107.

### המעבר ליקום 107

במרץ 2019, מונדו נאלץ לברוח עם מיקמקים רבים נוספים ליקום 107, אחרי שהמכשפה דרקסלי הורסת את יקום 106. הוא לוקח חלק במועצה המשותפת של ארגון יונייטד והליגה, ומשתמש בחליפת האיירון-מונדו שהפרופסור עיצב וניתנה לו כנראה על ידי ד"ר אליזבת' תמנונוביץ'. מונדו מחליט להצטרף לאלויס, מיקה ברנקין וד"ר אנטרבי בחיפוש אחרי מכונת הזמן של הפרופסורים ביקום 106, כדי להחזיר את המצב לקדמותו. החללית שלהם נהרסת וד"ר אנטרבי נהרג. הם ממשיכים בחיפושים ונתקלים בתושבים של 106 שהוקפאו עם היקום. הם מוצאים את חללית M1 בה נמצאים רוקט והארלי, שמטיסים אותם לבית הפרופסורים. פרופסור מיקסבא מראה להם את מכונת הזמן ואלויס נוסע בה לאחר שהשיגו סוללה מתאימה מספולקס ואמ. דרקסלי מכשילה את המהלך, אבל מנדליסטי מסייעת למאיה לשחזר את יקום 106 בעזרת כוח הליסטי.

### עם ז'אנג'ליקה

עם השיבה ליקום 106, מונדו מקבל הזמנה מז'אן להצטרף לארגון הגיבורים החדש, אבל הוא מסרב. כמה חודשים לאחר מכן, מונדו לוקח חלק בלחימה נגד הרוח זושה שהשתלטה על היקום בעזרת צבא הסיוטים שלה. לאחר הניצחון, הוא וחבריו לוקחים חלק בהלוויה של ז'אן על שפת האגם.

### כראש העיר

מתישהו לפני 2030, מונדו נבחר לראשות העיר מיקמק-סיטי וממנה את מוציקי לסגנו. השניים מייסדים את יום הגיבורים אותו הם מציינים בשנת 2030. באותו יום, מונדו עוקב אחרי מיקיאוולי ומגלה שהיא סייעה לזאב לחטוף את חבריו ולשלוח כל אחד מהם ליקום אחר. מוציקי מצליח לחזור בעזרת אלויס ומיקה מיקום 107, והארבעה אוספים את התושבים מרחבי המולטיוורס. אלויס ומונדו עוצרים את הזאב וניפרדים בפעם האחרונה.

### המשבר האחרון

כמה ימים לאחר מכן, המכונה של הזאב משמידה את יקום 106 ומונדו ואחרים שוב נאלצים להתפנות ליקום 107. הליגה והניצולים מרחבי המולטיוורס נלחמים בזאב ובצבא שלו, אבל הוא הורס את המכונה. אלויס מצליח לשאוב את כוחותיו בכל זאת ויוצר מולטיוורס חדש, בו מונדו הוא ראש העיר מיקטאון-סיטי של יקום 213 המשותף והיחיד שזוכר את מה שאירע קודם לכן ביקומים הנפרדים.